Архилох
Проклятие към другаря-изменник

Превод от старогръцки: Борислав Георгиев, 1970

chitanka.info

Дано потъне във вълните яростни

и в бурното море.

Или пък гол във полунощ към Салмидес[1]

дано го хванат рошави тракийци в плен

и там безброй беди да му се струпат,

хляб робски да яде, да зъзне

и да се стопля с морските треви,

да трака зъби като пес

и по корем да лази,

безсилен по скалите и заливан от вълни.

Това дано изменникът изпита,

приятелят ми бивш, потъпкал нашта клетва.

[1] Салмидес — град ма черноморското крайбрежие в Тракия, до устието на Босфора. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.